Uitgevoerd in de kleur Eik Halifax Natuur met 1 deur, 1 glasdeur en 1 lade. Uitgevoerd met open base, geplankte deur en handgreep breed. De eerste koranopenbaring (vertaling) – Leeswerk Arabisch en Islam
Dit bericht werd geplaatst in Islam (oud), Koran Koranexegese Tafsir, Mohammed, Sira en getagged met Gabriël, Jbril, Khadidja, Koranuitleg, Mohammed, Sira, Waraq ibnNawfal. Maak dit favoriet permalink.
← Mohammed onderhandelt met Medina (vertaalde tekst)
Het lange mannengewaad → Paartjie vier hul 72ste herdenking | News24
Paartjie vier hul 72ste herdenking
Esmé du Preez (in November 91) en Bertus (vanjaar 93) het die afgelope Saterdag hul 72ste huweliksherdenking gevier. Foto:VERSKAF
HULLE is by goud-, smarag- en geeldiamant-feeste verby, en nou mik hulle na die diamant-herdenking van hul huweliksdag 72 jaar gelede.
Manlike Bertus (vanjaar 93) en serene Esmé du Preez (in November 91) het die afgelope Saterdag dié mylpaal bereik.
Statisties klink dinge gewoon, maar daar skuil iets bo-sinlik in so ’n huwelik, al het AG. Visser gehekel: “Die man is vir die vrou gemaak en die vrou weer vir die man – soos die handskoen vir die hand, soos die tandpyn vir die tand.”
Hul het albei in Pearson gematrikuleer, hy in die Afrikaanse skool en sy in die Engelse. Sy was op die leerlingraad, en vyftien toe sy eindeksamen skryf. Hulle het in Port Elizabeth by die kerk ontmoet (“Beste plek om te ontmoet, Boetie!”) toe hý agtien en sý sestien was, en is op 27 Julie 1945 daar getroud (“Ek was amper 21 en sy amper 20,” laat oom Bertus die klem duidelik op amper val).
Sy het by ’n paar besighede gewerk en hy is Spoorweë toe – as morsekode-operateur. Die stelsel het in sy tyd ontwikkel tot telekommunikasie en verder. As knap werker het hy verhogings gekry en het hy in 1985 afgetree.
Hulle het een seun (’n siviele ingenieur), een dogter, vyf kleinkinders en twee agterkleinkinders. Een agterkleinkind werk en woon in Engeland. Aangesien SA so ’n lekker plek is, was Engeland die enigste oorsese reis – ook bloot omdat die agterkleinkind daar getroud is. En wat dink hy van Engeland? “Koud!”
En hoe bly twee mense vir 72 jaar getroud? “Elke mens het sy eie temperament. Wees groot en gun mekaar ruimte om hulself te wees. Probeer mekaar se standpunte insien. Kruisig jouself en respekteer die inwonende Gees in die ander een,” sê oom Bertus; maar dan so tong-in-die-kies: “Ek dra mos oorfoontjies. As sy baie praat, skakel ek hulle af en sê so elke nou en dan “Yes, Dear.” Dan is sy tevrede!”
Hy toon sy skootrekenaar om te wys hy het nie by morsekode vasgesteek nie. Tannie Esmé is weer die foendi op TV-, opvangs-, skot-tel-gebied. Hy lol nie met sulke goed nie, al is hy tegnies en prakties aangelê.
Jy kyk so na die negentigjariges: regop, dankbaar, baie meer ingestel op die ewige as op die aardse, tydelike dinge – sommer van jongs af “toe die oom besef het wat die prys vir sy saligheid is en besluit het om sy Meester te volg; en toe ek na die doel van die lewe begin vra het. Toe het ek begin verstaan dis nie wat jy nou besit nie, maar wat jy hierna kan word,” vertel tannie Esmé.
Gesondheidsgewys? Nogal goed! En wat sou hul sê is die rede daarvoor? “Ons eet matig en het nooit gerook of gedrink nie. En dan is daar natuurlik Goedheid en Guns wat altyd agter ons aanloop, want ons kuier al van jongs af vir hulle by die kerk!”